**Tisztelt Ügyfelünk!**

Ezúton tájékoztatjuk Önöket, hogy **2024. január 1-jén lép hatályba a 271/2023. (VI. 29.) Kormány rendelet.** A Kormány rendelet6. §-a rendelkezik arról, hogy a hatályba lépés napjától **kötelező** **környezetvédelmi felelősségbiztosítással kell rendelkeznie** **a hulladékgazdálkodási vállalatoknak** (alábbiakban részletesebben is kifejtjük)**,** valamintezen túlmenően **minden olyan gazdasági társaságnak, akik hulladékot termelnek**, és a **telephelyükön a tárgyévben** képződött és birtokolt **hulladék összes mennyisége** a

a) **veszélyes hulladék esetén a 200 kg**-ot,

b) **nem veszélyes hulladék esetén**, a **c) pont**ban foglaltak **kivételével** a **2.000 kg**-ot,

c) **nem veszélyes építési-bontási hulladék esetén az 5.000 kg**-ot **meghaladja**.

A **rendelet hatálya** az 1 §-a alapján **kiterjed**:

a) a hulladéklerakással, valamint a hulladéklerakóval kapcsolatos egyes szabályokról és feltételekről szóló miniszteri rendeletben meghatározott **hulladéklerakót üzemeltetőre**,

b) a **hulladékgazdálkodási engedélyhez** vagy a nyilvántartásba vételhez **kötött tevékenységet végző gazdálkodó szervezetre**,

c) a **hulladékgazdálkodási** közszolgáltatási résztevékenység végzésére jogosult **koncessziós társaságra**,

d) az e rendelet szerinti **hulladéktermelők**re (a fent felsorolt mennyiségek túllépése esetén),

e) a **hulladékgazdálkodási tevékenységgel összefüggő környezeti teher okozójára.**

**A hivatkozott jogszabály az alábbi linken érhető el:**

<https://uj.njt.hu/jogszabaly/2023-271-20-22>

A **2024. január 1-jén életbe lépő rendelet számos hazai vállalatot érint**, melyek jelenleg nem rendelkeznek olyan biztosítási szerződéssel, amely biztosítja számukra a jogszabályi megfelelést a jövő évtől. A **környezetszennyezési felelősségbiztosítással rendelkező hulladékgazdálkodási vállalkozásokat is érinti** a jogszabály, hiszen a meglévő felelősségbiztosításukat is meg kell feleltetni a rendeletben leírtaknak.

**A napokban több biztosítótársaság is piacra lépett** a kormányrendeletnek való megfelelés érdekében létrehozott **új termékkel**, így tehát a biztosítási piac már lehetőséget kínál arra, hogy Ügyfeleink több ajánlat közül is választhassanak.

**Amennyiben** a fentiek alapján **az Önök társaságát is érinti a 2024. január 1-jén életbe lépő jogszabály**, kérem **töltsék** **ki** a jelen levelünkben **mellékelt kérdőívet és küldjék meg részünkre legkésőbb 2023. december 15-ig**, annak érdekében, hogy mihamarabb bemutathassuk az elérhető biztosítási ajánlatokat, és javaslatot tehessünk az Önök számára legmegfelelőbb biztosítási megoldásra!

**A jogszabály értelmezését segítő gyakori kérdések és válaszok:**

1. **Mit tegyenek azok a gazdasági társaságok, akik már rendelkeznek környezetszennyezési felelősségbiztosítással?**

**VÁLASZ:** Tekintettel a jogszabályi előírásokra, az előírt 10 millió forintos limitnek önállóan kell rendelkezésre állnia és a jogszabályi feltételeknek önállóan kell megfeleltetni a felelősségbiztosítást. Ennek értelmében a megfelelőség érdekében 2024.01.01-tól önálló szerződésben szükséges gondoskodni a jogszabályi megfelelőségről.

1. **A Kormányrendelet nevesítetten gazdálkodó szervezetekre vonatkoztatja rendelkezéseit. Kik tekinthetők gazdálkodó szervezetnek, akikre a jogszabály hatálya kiterjed?**

**VÁLASZ:** A gazdálkodó szervezetek fogalma alapvetően nagyon széles, de a következő jogszabályi struktúrából kiolvasható:

2012. évi CLXXXV. törvény a hulladékról

2. § (1) 15. pont *gazdálkodó szervezet:* a polgári perrendtartásról szóló törvényben meghatározott gazdálkodó szervezet, ide nem értve azt a költségvetési szervet, amelyet az államháztartásról szóló törvény szerint közfeladat ellátására hoztak létre;

2016. évi CXXX. törvény a polgári perrendtartásról

7. § (1) 6. pont *gazdálkodó szervezet:* a gazdasági társaság, az európai részvénytársaság, az egyesülés, az európai gazdasági egyesülés, az európai területi társulás, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, a külföldi székhelyű vállalat magyarországi fióktelepe, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár, az egyéni cég, továbbá az egyéni vállalkozó, emellett gazdálkodó tevékenységével összefüggő polgári jogi kapcsolataiban az állam, a helyi önkormányzat, a költségvetési szerv, jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy, a felsőoktatási intézmény, az egyesület, a köztestület, valamint az alapítvány;

A költségvetési szervek a Magyar Államkincstár alábbi nyilvántartásából ellenőrizhetők közhitelesen:

<https://www.allamkincstar.gov.hu/Koltsegvetes/Torzskonyvi_nyilvantartas/ktorzs>

**További kérdés esetén, kérjük forduljon bizalommal tanácsadóinkhoz az alábbi elérhetőségeken:**

|  |  |
| --- | --- |
| Szabóné Szabó Renáta 06-30-326-4703 | Visnyár Attila 06-30-373-2000 |
| Jankó Endre 06-30-648-9525 | Forró Attila 06-30-342-6308 |